"PUISO ✓ Ka metlha o leka go dumisa mafoko a mantšhwa a dirisa kitso ya tlhaka le modumo. O buisa kgang e e mo matlharetirong ka thelelo e e oketsegang le ka nepagalo. GO TLHALOGANYA ✓ Mo kgatong ya motheo, dikgono tse di tshwanetse go agiwa ka nako ya puisokopanelo – fa morutabana a buisetsa setlhangwa se se marara kwa godimo. O bontsha phisego le kgatlhegelo mo dikgannyeng tsa puisokopanelo. O araba dipotso tse di bonolo tse a di gopolang ka nepagalo. O naya dikakanyo tse di nang le mabaka mo dipotsong tsa ‘goreng?’ O dira tshosobanyo ya ditiragalo tse di botlhokwa tsa kgang e e buiseditsweng kwa godimo. O dira puisano ka maikaelelo kgotsa molaetsa wa kgang e e buisitsweng. O gakologelwa le go golaganya dikgang tse di fetileng le tse dintšhwa. MOKWALO ✓ O tshwara phensele le dilwana tsa go kwala ka nepagalo – a dirisa menwana e meraro ya go tshwara. O kgona go bopa ditlhaka tse a di rutilweng ka nepagalo e bile di bonagala. O kwala ka lebelo le le amogelesegang – o kgona go fetsa ditiro ka nako e e neetsweng. GO KWALA ✓ O dirisa go kwala go bua ka dikakanyo tsa gagwe (ga a kopise) O kwala ka nosi (o tshola le go dirisa maano a go kwala go fetsa ditiro tsa go kwala) O dirisa kitso ya tlhaka le modumo go kwala mafoko (mopeleto wa tlhamo) O buisetsa ditsala mokwalo wa gagwe. Tlhatlhobo ya go Ithuta • O ka itlhophela go dira tlhatlhobo e e tlhomameng ya gago (Tiro ya Tlhatlhobo e e Tlhomameng) go ya ka dikaedi tse di neetsweng mo karolong 4 e e tlhabolotsweng ya CAPS. • Kgotsa o ka dirisa sekai sa Tiro ya Tlhatlhobo e e Tlhomameng ya Kgweditharo 3 e e neetsweng fa tlase. O ka dirisa sekai se jaaka se ntse kgotsa wa se fetola go se dirisa ka mo phaposing ya gago. • ‘Karata ya maduo’ e akareditswe mo o ka tsenyang dipholo tsa barutwana tsa tlhatlhobo tsa karolwana nngwe le nngwe ya puo. Re solofela fa kaedi e ya tlhatlhobo e tla go tswela mosola Lenaneo la tlhatlhobo 31"